CELEX: 62020TN0631
Language: lt
Date: 2020-10-19 00:00:00
Title: Byla T-631/20: 2020 m. spalio 19 d. pareikštas ieškinys byloje MZ / Komisija

2020 12 7   
            
            
               LT
            
            
               Europos Sąjungos oficialusis leidinys
            
            
               C 423/39
            
         
      2020 m. spalio 19 d. pareikštas ieškinys byloje MZ / Komisija
      
      (Byla T-631/20)
      (2020/C 423/57)
      Proceso kalba: italų
      
         Šalys
      
      
         Ieškovė: MZ, atstovaujama advokatės M. Velardo
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo panaikinti:
      
                  —
               
               
                  2019 m. liepos 17 d. sprendimą pašalinti iš konkurso EPSO/AD/363/18 (AD7) – 2, administratoriai mokesčių srityje, rezervo sąrašo;
               
            
                  —
               
               
                  2019 m. gruodžio 10 d. sprendimą, kuriuo patvirtintas sprendimas pašalinti iš konkurso EPSO/AD/363/18 (AD7) – 2, administratoriai mokesčių srityje, rezervo sąrašo;
               
            
                  —
               
               
                  2020 m. liepos 8 d. paskyrimų tarnybos sprendimą, apie kurį ieškovei buvo pranešta el. laišku tą pačią dieną, ir priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas teisės akto nuostatų, kuriomis reglamentuojamas Europos institucijų kalbinis režimas, pažeidimu, draudimu diskriminuoti dėl kalbos, proporcingumo principo, Europos Sąjungos pareigūnų tarnybos nuostatų 27 straipsnio, vienodo požiūrio į kandidatus principo ir Pagrindinių teisių chartijos 22 straipsnio pažeidimu.
               
            
                  2.
               
               
                  Antrasis ieškinio pagrindas grindžiamas kandidatų lygybės principo pažeidimu ir objektyvumo vertinant trūkumu dėl atrankos komisijos nepastovumo, Pareigūnų tarnybos nuostatų 27 straipsnio pažeidimu, akivaizdžiu nelogiškumu, nenuosekliu vertinimu ir akivaizdžia atrankos komisijos vertinimo klaida.
               
            
                  3.
               
               
                  Trečiasis ieškinio pagrindas grindžiamas pranešimo apie konkursą pažeidimu ir paskesniu Pareigūnų tarnybos nuostatų 27 straipsnio pažeidimu tiek, kiek atrankos komisija nesilaikė to, kas nurodyta pranešime dėl bendro vertinimo ir kiekvienoje srityje reikalaujamų įgūdžių.
               
            
                  4.
               
               
                  Ketvirtasis ieškinio pagrindas grindžiamas Pareigūnų tarnybos nuostatų II priedo 5 straipsnio pažeidimu ir padaryta akivaizdžia vertinimo klaida.
               
            
                  5.
               
               
                  Penktasis ieškinio pagrindas grindžiamas patikrinimą atlikusiai atrankos komisijai tenkančios motyvavimo pareigos, teisės į veiksmingą teisinę gynybą, taip pat gero administravimo principo ir teisės į gynybą pažeidimu, nes atrankos komisija pasirinko standartinę motyvavimo formuluotę, iš kurios nematyti, ar buvo įvertinti ieškovės įgūdžiai ir kokie kriterijai faktiškai buvo taikomi šiuo atžvilgiu.